EkBass/fiwiki-20250220-pages-articles huggingface dataset:
Länsivuono

Länsivuono () on Nordlandin läänissä, Norjassa sijaitseva vuono. Se sijaitsee Lofoottien saariston ja Manner-Norjan välissä, Bodøstä luoteeseen. Länsivuono on tunnettu turskan pyynnistä, mitä on kalastettu keskiajalta asti. Miekkavalaat tulevat talveksi vuonon alueelle, mikä houkuttelee turisteja. Voimakkaat tuulet ja merenkäynti ovat Länsivuonossa talvisin melko yleisiä. Luokka: Nordlandin läänin vuonot
Trafiikki-museot

Trafiikki-museot ry on yhdeksän eteläisessä Suomessa sijaitsevan liikenne- ja viestintäalan museon muodostama, alan museotoimintaa edistävä yhteistoimintaverkosto. Verkoston avulla pyritään kasvattamaan jäsenmuseoiden näkyvyyttä ja saavutettavuutta, sekä kehittämään museohenkilökunnan ammatillista osaamista. Tällä hetkellä Trafiikki-verkoston muodostavat Forum Marinum (Turku), Mediamuseo Rupriikki (Tampere), Mobilia (Kangasala), Postimuseo (Tampere), Radio- ja tv-museo (Lahti), Suomen Ilmailumuseo (Vantaa), Suomen merimuseo (Kotka), Suomen Rautatiemuseo (Hyvinkää) ja Tekniikan museo (Helsinki). Mobilian kautta Trafiikki-museoihin liittyvät myös Kanavamuseot. Yhdistykseen kuuluvat museot eivät ole taloudellisesti riippuvaisia toisistaan, vaan itsenäisiä yksiköitä. Yhdistyksen hankkimalla rahoituksella katetaan museoiden yhteistä verkostotyötä. Jokaisessa museossa on merkittävät museoammatillisesti hoidetut kokoelmat ja jatkuvaa näyttelytoimintaa. Trafiikki-museot ry ylläpitää liikenteen- ja viestinnän alojen kirjoihin ja esineistöön keskittyvää verkkokauppaa sekä julkaisee kaksi kertaa vuodessa ilmestyvää Trafiikki-asiakaslehteä. Lisäksi museot järjestävät yhteisiä näyttelyitä. Vuonna 2015 yhtäaikaisesti kaikissa Trafiikki-museoissa on ollut esillä sotien jälkeistä jälleenrakennusvaihetta käsittelevä ”Liikkeelle! Suomi sodan jälkeen” -näyttelykokonaisuus. == Lähteet == ==Aiheesta muualla== *Trafiikki-museot Luokka:Suomen museot Luokka:Tekniikan historia
Kungurin jääluola

Kungurin jääluola () on laaja karstiluolasto Permin aluepiirissä Venäjällä. Se sijaitsee Sylva-joen rannalla lähellä Kungurin kaupunkia. Pohja- ja pintavedet ovat uurtaneet sen kalkkikiven ja dolomiitin erottamaan kipsi- ja anhydriittikerrokseen noin 10 000 vuotta sitten. Luolaston yhteispituus on 5,6 kilometriä. Se koostuu yli 50:stä kapeiden käytävien erottamasta salista, joissa on 60 järveä. Luolaston etuosassa on pysyviä jäämuodostumia. Peremmällä lämpötila kohoaa viiteen plusasteeseen. Katossa on yli 130 sylinterinmuotoista ”pilliä”. Saleissa on pieniä stalaktiittejä, kalkkisälpämuodostelmia ja kristalleja. Eläinkunnasta tunnetuin on suurimmassa järvessä elävä sokea äyriäinen. Ihmiset ovat tunteneet Kungurin jääluolan muinaisista ajoista saakka. Sen läheltä on löydetty Sylvan varsilla 800–1000-luvuilla asuneiden ugrien jättämiä esineitä. Siperian valloittaja Jermak talvehti luolaston suun vieressä vuosina 1578–1579. Nykyään Kungurin jääluola on suosittu matkailukohde. ==Lähteet== ==Aiheesta muualla== * Kungurin jääluolasta kertova sivusto * Jääluola Kungurin kaupungin sivustolla Luokka:Venäjän luolat Luokka:Jääluolat Luokka:Permin aluepiirin maantiede
Tulymski Kamen

Tulymski Kamen () on Uralvuoristoon kuuluva harjanne ja sen korkein vuori Permin aluepiirissä Venäjällä. Se sijaitsee Krasnovišerskin piirin koillisosassa Višeran luonnonpuiston alueella. Pohjois-eteläsuunnassa kulkevan vuorijonon pituus on 24 kilometriä ja suurin leveys 7 kilometriä. Korkeimmat kohdat ovat Tulymski Kamen -vuori (1469 metriä) ja Ostraja (1420 metriä). Rinteillä kasvaa kuusi- ja pihtametsää, jossa on myös sembramäntyjä. Suurin osa harjanteesta sijaitsee metsärajan yläpuolella. Nimitys perustuu tataarin murteiden ja Jazvan komin sanaan tulym, jonka merkitys on ’joesta kohoava kivi, koski’. Mansin kielessä harjanteella on kaksi nimeä: Jaktyl-Ja-Njor ”Koskijoen vuori” ja Luv-Njor (”Hevosvuori”). Jälkimmäinen perustuu harjanteen hevosen lautasta muistuttavaan muotoon ja liittyy mansilaiseen hevoskulttiin. ”Koskijoki” on vuorijonon länsipuolitse virtaavan Višeran mansinkielinen nimi. Tulymski Kamen on Permin aluepiirin korkein kohta. ==Lähteet== Luokka:Venäjän vuoret Luokka:Venäjän vuoristot Luokka:Permin aluepiirin maantiede Luokka:Krasnovišerskin piiri
Beisfjord

Beisfjord on kylä Norjassa noin 15 km Narvikista kaakkoon. Se sijaitsee Ofotfjordin haarassa Beisfjordenissa. Siellä on 630 asukasta (2009) ja asukastiheys on 663 as./km2.Statistisk sentralbyrå: Tettsteder. Folkemengde og areal, etter kommune. 1. januar 2009 , luettu 14.7.2010 Kylässä on noin 100 oppilaan koulu Beisfjord skole.Narvik kommune: Beisfjord skole , viitattu 14.7.2010 Kylä on kuuluisa siellä toisen maailmansodan aikana olleista keskitysleireistä. Leirillä oli ensin jugoslavialaisia vuonna 1942 ja sitten venäläisiä vankeja vuodesta 1943 sodan loppuun asti.Fremover.no: Minnepark Beisfjord og fangeleiren ved Øvre Jernvann 4.12.2006 , viitattu 14.7.2010 ==Lähteet== ==Aiheesta muualla== * Ole Magnus Rapp: Gransker nordmenns rolle i leirene. Aftenposten 17.7.2009. Luokka:Norjan kylät Luokka:Narvik Luokka:Norjan taajamat
Vesljana

Vesljana () on Volgan vesistöön kuuluvan Kaman sivujoki Permin aluepiirin Permin Komin piirikunnassa Venäjällä. Se saa alkunsa Komin tasavallan rajalta ja laskee Kamaan Ust-Vesljanan kylän alapuolella. Joen pituus on 266 kilometriä ja valuma-alueen laajuus 7490 neliökilometriä. Komin tasavallassa on toinen Vesljana-niminen joki, joka laskee Vienanjoen vesistöön kuuluvaan Vymiin. Sen pituus on 138 kilometriä ja valuma-alueen laajuus 4620 neliökilometriä. Joen kominkielinen nimi on Vesyva (Весыва). ==Lähteet== Luokka:Komin tasavallan joet Luokka:Permin aluepiirin joet Luokka:Vienanjoen vesistö Luokka:Volgan vesistö
Sarany

Sarany () on kaupunkimainen taajama ja maalaiskunta Permin aluepiirin Gornozavodskin piirissä Venäjällä. Se sijaitsee 31 kilometriä Gornozavodskista koilliseen. Asukkaita on 1100 henkeä (vuonna 2009). Paikkakunta on syntynyt 1800-luvun lopulla vielä nykyäänkin toimivan kromiittikaivoksen yhteyteen. Vuonna 1940 se sai kaupunkimaisen taajaman statuksen. Saranyssa on peruskoulu, kerhotalo, kirjasto ja sairaala. ==Lähteet== Luokka:Gornozavodskin piiri Luokka:Permin aluepiirin kaupunkimaiset taajamat
Zvjozdnyi

Zvjozdnyi (, aikaisemmin Пермь-76, Perm-76) on suljettu kaupunkimainen taajama ja kaupunkipiirikunta Permin aluepiirissä Venäjällä. Se sijaitsee Sylvan vesistöön kuuluvan Jug-joen varrella 38 kilometriä Permistä etelään. Asukkaita on 9 900 henkeä (vuonna 2009). Paikkakunta on saanut alkunsa puna-armeijan vuonna 1931 perustamasta Beršetin harjoitusleiristä. Vuonna 1941 siitä tuli vakituinen varuskunta. Vuonna 1960 perustettiin ohjustukikohta, josta salaisissa asiakirjoissa käytettiin nimitystä Zvjozdnyi ja julkisuudessa nimeä Perm-76. Vuonna 1993 paikkakunnasta tuli Zvjozdnyin suljettu taajama. Ohjusdivisioona lakkautettiin vuonna 2002. Nykyään sen paikalla toimii tykistöprikaati. Zvjozdnyissa toimii rakennustarvike- ja puunjalostusteollisuutta. Taajamassa on keskikoulu, musiikkikoulu, lasten luomistyön keskus, kulttuuritalo, lastenkirjasto ja sairaala. ==Lähteet== ==Aiheesta muualla== * Zvjozdnyin taajaman sivusto Luokka:Venäjän suljetut alueet Luokka:Permin aluepiirin kaupunkimaiset taajamat Luokka:Permin aluepiirin piirit
Timo Nuutinen

Timo Johannes Nuutinen http://www.aanitearkisto.fi/firs2/fi/hakufi.php on suomalainen muusikko, joka vaikuttaa lastenmusiikkia esittävässä Fröbelin Palikat -yhtyeessä. Muiden yhtyeen jäsenten tavoin hänkin on koulutukseltaan lastentarhanopettaja. Nuutinen liittyi yhtyeeseen alun perin basistiksi syksyllä 1987. Myöhemmin hän siirtyi kitaristiksi, koska yhtyeen ohjelmisto muuttui leikkipainotteisemmaksi, eikä aiemmin kitaristina toiminut laulusolisti Mats Lillrank enää joutanut leikkimiseltään soittamaan kitaraa. http://www.frobelinpalikat.fi/historia.html Nykyään Nuutinen soittaa yhtyeen live-kokoonpanossa pääasiassa kitaraa ja toimii taustalaulajana. Yhtyeen studiolevyillä hän on kuitenkin soittanut lähinnä bassoa, Lillrankin vastatessa kitaraosuuksista. Nuutinen osallistuu kappaleiden sovittamiseen yhdessä muun yhtyeen kanssa ja on myös säveltänyt ja sanoittanut muutaman kappaleen. == Dubbaukset == == Lähteet == Luokka:Fröbelin Palikat Luokka:Suomalaiset basistit Luokka:Suomalaiset kitaristit Luokka:Syntymävuosi puuttuu Luokka:Elävät henkilöt
Miinalaiva

Miinalaiva on miinanlaskuun eli vesistöjen miinoittamiseen suunniteltu sotalaiva, joka on uppoumaltaan muutamasta sadasta tonnista tuhansiin tonneihin. Miinojen lisäksi aluksilla on usein syvyyspommeja sekä erilaisia puolustautumisaseita. *
Lazhar Hadj Aïssa

Lazhar Hadj Aïssa (, s. 23. maaliskuuta 1984 Batna, Algeria) on algerialainen jalkapalloilija, pelipaikaltaan hyökkäävä keskikenttäpelaaja. Hän edustaa Kuwaitin valioliigassa pelaavaa Al Qadsia. ==Ura== Hadj Aïssa aloitti jalkapalloilun 10-vuotiaana kotikaupungissaan Batnassa. Hän nousi sittemmin joukkueen edustukseen kaudella 2003-2004, jonka jälkeen Hadj Aïssa siirtyi ES Sétifiin vuonna 2004. Sittemmin häntä on liitetty eri eurooppalaisiin seuroihin, kuten Real MadridiinTransf. : Hadj Aïssa à l'essai à Madrid le 10 juin DZFoot 4.6.2006 Viitattu 7.6.2010 , Benficaan ja Portsmouthiin, mutta jokaisella kerralla siirto tai koeaika peruuntui joukkueen johdon ollessa tyytymättömiä tarjoukseen. Elokuussa 2011 Hadj Aïssa siirtyi vuoden sopimuksella kuwaitilaiseen Al Qadsiaan.Transferts : Hadj Aïssa signe à Al- Qadisiya (Koweït) DZfoot 16.8.2011 Viitattu 7.12.2011 ==Saavutukset== *Arabian Mestarien liigan paras pelaaja: 2007 *Algerian mestaruus: 2007, 2009 *Algerian cup: 2010 ==Lähteet== ==Aiheesta muualla== * National Football Teams Luokka:Algerialaiset jalkapalloilijat Luokka:Vuonna 1984 syntyneet Luokka:Elävät henkilöt
Grime

Grime on elektronisen musiikin tyylilaji, joka kehittyi Bow’ssa, itäisessä Lontoossa 2000-luvun alkupuolella. Se on ottanut vaikutteita brittiläisestä hip hopista, dancehallista ja UK garagesta. == Grime-artisteja == ===Ulkomaalaisia=== * Dizzee Rascal * Hadouken! * Lady Sovereign * N-Dubz *Skepta *Stormzy * Wiley *Roll Deep ===Suomalaisia=== *Aztra * Horse Attack Sqwad * Julma-Henri * RPK * Aisti & Emeto * Emesis * Saurus * Timi Lexikon * DJ Kridlokk * Töölön Ketterä * Pyrythekid *Lazy & Siho == Lähteet == Luokka:Elektronisen musiikin alalajit
Nejib Ghommidh

Nejib Ghommidh (; s. 12. maaliskuuta 1953) on tunisialainen entinen jalkapalloilija, pelipaikaltaan puolustava keskikenttäpelaaja. Ghommidh pelasi Tunisian jalkapallomaajoukkueessa muun muassa vuoden 1978 MM-kisoissa. Aktiiviuransa jälkeen Ghommidh on työskennellyt Club Africainin urheilujohtajana. ==Aiheesta muualla== * FIFA.com * Worldfootball Luokka:Tunisialaiset jalkapalloilijat Luokka:Vuonna 1953 syntyneet Luokka:Elävät henkilöt
Suomen Teatterit

Suomen Teatterit – Finlands Teatrar ry (aiemmin Suomen Teatteriliitto) on vuonna 1922 perustettu suomalaisten ammattiteattereiden edunvalvonta- ja työnantajajärjestö, (Archive.org) jolla on 50 jäsenteatteria. Suomen Teatterit ry (STEFI) työskentelee jäsenteattereidensa toimintaedellytysten turvaamiseksi ja hyvän teatterin tekemisen mahdollistamiseksi. Toiminnan keskeiset osa- alueet ovat työnantajajärjestönä toimiminen, kulttuuripoliittinen vaikuttaminen, koulutus ja tutkimus sekä kansainvälinen toiminta. Suomen Teatterit ry:n toimisto sijaitsee Kruununhaassa Teatterikulmassa. ==Lähteet== == Aiheesta muualla == * Kotisivu suomenteatterit.fi Luokka:Suomalaiset teatterialan järjestöt
Myllykolu

Myllykolu on asuinalue Lempäälän Kuljussa. Alueen nimi tulee vanhasta myllystä, joka ei ole enää toiminnassa. Myllykolun lähikauppana toimii Kuljun kartano, ja lähellä sijaitsee myös Ideaparkin kauppakeskus. Myllykolusta on matkaa Tampereelle noin 15 kilometriä. Luokka:Kulju
Satupäivä

Satupäivänä, Sadun nimipäivänä 18. lokakuuta satuja luetaan, esitetään ja käsitellään eri paikoissa ympäri Suomea. Satupäivää on järjestetty vuodesta 2008 lähtien, ensin osana Suomen Teatterit ry:n lastenteatterikampanjaa ja sittemmin omana tapahtumanaan. Satupäivän tavoitteena on luoda lapsille, nuorille ja aikuisille yhteinen elämys keskellä arjen kiireitä. Satupäivänä järjestetään vuosittain yli 100 kaikille avointa satutapahtumaa ympäri Suomea. Lisäksi päiväkoteihin, kouluihin ja vanhainkoteihin jalkautuu Satupäivänä vapaaehtoisia sadunlukijoita. Satupäivän päätapahtuma järjestetään Teatterimuseossa. Satupäivää tehdään yhteistyössä vapaaehtoispohjalta. Kaikki halukkaat saavat järjestää ohjelmaa ja osallistua ja ohjelmatiedot kerätään Satupäivän internet-sivuille. == Lähteet == * Luokka:Tietoisuuspäivät * Luokka:Lokakuu
Mokhtar Dhouib

Mokhtar Dhouib (s. 23. maaliskuuta 1952) on tunisialainen entinen jalkapalloilija, pelipaikaltaan puolustaja. Dhouib pelasi Tunisian jalkapallomaajoukkueessa muun muassa vuoden 1978 MM-kisoissa. Hän voitti myös Tunisian mestaruuden CS Sfaxienin joukkueessa kaudella 1977-1978. ==Aiheesta muualla== * FIFA.com * Worldfootball Luokka:Tunisialaiset jalkapalloilijat Luokka:Vuonna 1952 syntyneet Luokka:Elävät henkilöt
Skjomen

Skjomen on yksi Ofotfjord-vuonon haaroista Ofoten maakunnassa Pohjois- Norjassa. Suojainen laakso nimeltä Skjomdalen kulkee vuonon päästä. 1400-luvulla haaran nimi oli Skieffa tai Skievva. Tämän saamelaisen nimen uskotaan tarkoittavan merta. Skjomenissa on noin 80 meren lähellä sijaitsevaa kalliopiirrosta, jotka löydettiin 1930-luvulla. Skjomenin kylässä asuu noin 400 asukasta. Väestö on levittäytynyt muutamiin pieniin yhteisöihin, joista suurin on Elvegård. Yksi maailman pohjoisimmista 18-reikäisistä golfkentistä sijaitsee Skjomenissa vuonon juurella. Skjomen on tunnettu kauniista maisemasta, jolle ominaista ovat korkeat jyrkät vuoret ja kirkas vesi. Siellä on myös Frostisen-jäätikkö, mikä on yksi Norjan suurimmista ylätasankojäätiköistä. Frostisen on pinta-alaltaan noin 25 km² ja sen korkein kohta on noin 1710 m meren pinnan yläpuolella. Valtatie E6 kulkee Skjomenin kautta ylittäen Skjomen-sillan. == Aiheesta muualla == *Kuvia Skjomenin vuorilta Luokka:Nordlandin läänin vuonot Luokka:Norjan laaksot Luokka:Narvik
MTV Rocks

MTV Rocks (Eurooppa) oli ViacomCBSn omistama musiikkitelevisiokanava, joka lopetti lähetykset lokakuussa 2020. Kanava näkyi ympäri Euroopan ja sen ohjelmisto koostui musiikkivideoista. Kanavan korvasi MTV 90s. ==Ohjelmisto== * Biggest! Hottest! Loudest! * AM Mayhem * The 10 Biggest Tracks Right Now! * Rocks Rated! * All Night Session * 100% Anthems * Saturday Night Rocks! * Dance's Sunday Sessions ==Katso myös== *Music Television *MTV Finland *MTV Networks Luokka:Yhdysvaltalaiset televisiokanavat Luokka:Vuonna 1998 perustetut televisiokanavat Luokka:Vuonna 2020 lakkautetut televisiokanavat
Wii MotionPlus

Wii MotionPlus on Nintendon kehittämä lisälaite Nintendo Wii-pelikonsolin ohjaimelle. Se kiinnitetään ohjaimen kantaan. Lisälaite lisää ohjaimen tarkkuutta ja se vaaditaan muutamien pelien pelaamiseen (mm. Wii Sports Resort ja The Legend of Zelda: Skyward Sword). http://www.nintendo.fi/?file=1280 Uusissa Remote Plus -ohjaimissa on Motion Plus -toiminnallisuus sisäänrakennettuna. == Lähteet == Motionplus Luokka:Nintendon lisälaitteet
Oscar von Sydow

Oscar Fredrik von Sydow (12. heinäkuuta 1873 Kalmar – 19. elokuuta 1936 Drottningholm)Svenska Dagbladets årsbok - 1936, Åhlén & Holms Boktryckeri, Stockholm 1937 s.253 oli ruotsalainen poliitikko ja virkamies. Oscar von Sydow oli Henrik August von Sydowin ja Euphrosyne Maria Modinin poika, joka syntyi mutta varttui Norrlannissa. Hän kävi koulua Östersundissa ja Uppsalassa. Vuonna 1906 hänestä tuli virkamies, ja keväällä 1911 hän astui maaherran virkaansa Gävleborgin läänissä, ja syksyllä hänestä tuli Norrbottenin läänin maaherra. Hammarskjöldin ja Swartzin hallituksissa 1914–1917 hän oli siviiliministeri. Vuosina 1919–1920 hän oli mukana kansainvälisessä komissiossa joka veti uuden rajan Tanskan ja Saksan välillä. Vuonna 1917 von Sydowista tuli Göteborgin ja Bohusin läänin maaherra. De Geerin eron jälkeen tammikuussa 1921 hänestä tehtiin Ruotsin pääministeri ennen vaalia. Tässa virassa hän istui 23. helmikuuta – 13 lokakuuta 1921. Hänen aikanaan kuolemanrangaistus kumottiin. Oscar von Sydow oli puheenjohtajana Riksföreningen för svenskhetens bevarande i utlandetissa vuodesta 1925.Bengt Kummel, Svenskar i all världen förenen eder. Vilhelm Lundström och den allsvenskar rörelsen. Åbo 1994, s. 84 Vuosina 1934–1936 von Sydow oli valtakunnanmarsalkka (riksmarskalk). ==Lähteet== * Göteborgs nation i Uppsala V.T. 1936 - V.T. 1942 : Matrikel, Mauritz Bäärnhielm & Lars Svensson, Almqvist & Wiksell Boktryckeri, Uppsala 1943 s. 13 ===Viitteet=== Luokka:Ruotsin pääministerit Luokka:Vuonna 1873 syntyneet Luokka:Vuonna 1936 kuolleet
Houston (täsmennyssivu)

Houston voi tarkoittaa seuraavia: * Houston, suurkaupunki Texasissa, Yhdysvalloissa * Houston, pikkukaupunki Alaskassa, Yhdysvalloissa * M/S Houston Express, saksalainen konttialus * USS Houston (CA-30), Yhdysvaltain laivaston raskas risteilijä * USS Houston (SSN-713), Yhdysvaltain laivaston ydinsukellusvene * Houston, seuraavien henkilöiden sukunimi: ** Brian Houston (s. 1954), australialainen evankelista ja Hillsong Churchin perustaja ** Cissy Houston (s. 1933), yhdysvaltalainen laulaja ** Drew Houston (s. 1983), yhdysvaltalainen Internet-yrittäjä ja toimitusjohtaja ** Eric Houston (s. 1972), Lindhurst High Schoolin surmien tekijä ** George S. Houston (1811–1879), yhdysvaltalainen poliitikko ** Larry Houston, yhdysvaltalainen animaattori, tuottaja ja animaatio-ohjaaja ** Sam Houston (1793–1863), yhdysvaltalainen poliitikko ja sotilas ** Stewart Houston (s. 1949), skotlantilainen jalkapalloilija ja valmentaja ** Whitney Houston (1963–2012), yhdysvaltalainen R&B-;, gospel- ja pop-laulaja, näyttelijä, tuottaja ja valokuvamalli * Houston, Houston Edward Summers (s. 1983), yhdysvaltalainen rap-artisti * Houston Laukko (1988–2012), suomalainen ravihevonen.
Skjomen-silta

Skjomen-silta (, ) on Pohjois-Norjassa Nordlandin läänissä sijaitseva riippusilta, joka ylittää Skjomenin vuonon. Silta avattiin vuonna 1972 ja sen pituus on 711 metriä. Sillalla kulkeva tie on E6. == Lähteet == == Aiheesta muualla == Luokka:Norjan tieliikennesillat Luokka:Norjan riippusillat Luokka:Nordlandin läänin liikenne Luokka:Narvik
Kantaksantiini

Kantaksantiini (C40H52O2,E-koodi E161g) on väriaine, jota luonnostaan on esimerkiksi krilleissä, joissa on myös astaksantiinia. Niitä syödessään lohi saa punaisen värinsä. Flamingon väri on peräisin kantaksantiinia sisältävistä katkaravuista. Samoin kellosammakoiden alapuolen kirkas puna on peräisin niiden syömän ravinnon sisältämästä kantaksantiinista.Coloria.net: Kantaksantiini Kantaksantiinia valmistetaan synteettisesti, ja EU-säädösten mukaan sitä saa käyttää kalanrehussa,EU-säädös eläintenrehusta, pdfmutta sitä ei saa myydä kuluttajille.Finlex Kantaksantiinin kemiallinen kaava on C40H52O2, moolimassa 564,840 g/mol ja CAS-numero 514-78-3. Kantaksantiini kuuluu karotenoideihin, mutta kantaksantiinista ei kuitenkaan muodostu elimistössä A-vitamiinia. == Lähteet == == Aiheesta muualla == *PubChem: Canthaxanthin *Human Metabolome Database: Canthaxanthin *Food Component Database (FooDB): Canthaxanthin *KEGG: Canthaxanthin *ChemBlink: Canthaxanthin *Food and Agriculture Organization of the United Nations (FAO): Canthaxanthin (pdf) Luokka:Terpeenit Luokka:Elintarvikevärit
Frostisen

thumb|250px|Frostisen-vuoret vuonolta kuvattuna. Frostisen () on yksi Norjan suurimmista lakijäätiköistä. Sen pinta-ala on 25 km² ja korkein kohta noin 1 710 metriä merenpinnan yläpuolella. Frostisen sijaitsee Ofotfjord-vuonoon kuuluvan Skjomen-haaran lähellä, Ofotenin maakunnassa, Pohjois-Norjassa. Alueella on myös kolme samannimistä vuorta: Frostisen (1 724 m), Luoteis- Frostisen (1 674 m) ja Itä-Frostisen (1 674 m). == Lähteet == == Aiheesta muualla == * * Luokka:Ballangen Luokka:Narvik Luokka:Norjan jäätiköt
Mokhtar Naili

Mokhtar Naili (; s. 3. syyskuuta 1953) on tunisialainen uransa lopettanut jalkapallomaalivahti. Naili edusti koko seurauransa Club Africainia ja pelasi Tunisian jalkapallomaajoukkueessa vuoden 1978 MM-kisoissa aloittavana maalivahtina. Hän korvasi juuri ennen kisoja loukkaantuneen Sadok Sassin. Aktiiviuransa jälkeen Naili on työskennellyt maalivahtivalmentajana muun muassa Tunisian maajoukkueessa. ==Lähteet== ==Aiheesta muualla== * FIFA.com * Worldfootball Luokka:Tunisialaiset jalkapallomaalivahdit Luokka:Vuonna 1953 syntyneet Luokka:Elävät henkilöt
El Alin lento 1862

El Alin lento 1862 oli 4. lokakuuta 1992 onnettomuuteen päättynyt lento. Onnettomuudessa israelilaisen lentoyhtiö El Alin Boeing 747 -rahtikone putosi lähdettyään välilaskupaikalta Amsterdamin Schipholin lentokentältä. Onnettomuudessa kuoli yhteensä 43 ihmistä. Yksi heistä oli koneen ainoa matkustaja, Anat Solomon, joka oli matkalla Tel Aviviin häihinsä. Muita kuolleita olivat koko kolmen hengen miehistö ja 39 ihmistä, jotka olivat Bijlmermeerin asuinalueella koneen iskeytyessä kerrostaloon. Onnettomuuden aiheutti vika Boeing 747:n moottoreiden kiinnityksessä. Koneen kolmas moottori irtosi, rikkoi siiven johtoreunan ja osui moottoriin neljä, joka myös irtosi. Se aiheutti oikean siiven nosteen vähenemisen ja johti koneen aerodynaamiseen epätasapainoon. Lentäjät pääsivät kuitenkin takaisin lähelle lentokenttää, aloittivat laskeutumisen ja avasivat siipien siivekkeet hidastaakseen laskeutumisnopeuteen. Oikean siiven siivekkeet eivät kuitenkaan toimineet, ja täten vasemman siiven toimineet siivekkeet lisäsivät siiven nostetta edelleen, jolloin lentäjät menettivät koneen hallinnan. Kone syöksyi suoraan kerrostaloon ja leikkasi sen kahtia. Vaikka siivekkeitä ei olisi avattu, kone olisi tuhoutunut laskussa liian suuren nopeuden vuoksi. == Lähteet == == Kuvia == File:El Al Boeing 747-258F-SCD JetPix.jpg|Onnettomuuskone Los Angelesin kansainvälisellä lentoasemalla 23. elokuuta 1992. Tiedosto:De boom die alles zag.jpg|Onnettomuuden muistomerkki. Tiedosto:Monument Bijlmerramp.jpg|Onnettomuuden muistomerkki. ==Aiheesta muualla== *EL AL Boeing 747 Crash *Lennonjohdon keskustelu miehistön kanssa Luokka:Vuoden 1992 lento-onnettomuudet Luokka:Amsterdamin historia Luokka:Lento-onnettomuudet Alankomaissa
Mokhtar Hasni

Mokhtar Hasni (; 19. maaliskuuta 1952 – 21. tammikuuta 2024) oli tunisialainen jalkapalloilija, pelipaikaltaan hyökkääjä. Hasni pelasi Tunisian jalkapallomaajoukkueessa muun muassa vuoden 1978 MM-kisoissa. ==Lähteet== ==Aiheesta muualla== * Worldfootball Luokka:Tunisialaiset jalkapalloilijat Luokka:Vuonna 1952 syntyneet Luokka:Vuonna 2024 kuolleet
Oskar Essén

Oskar Essén (s. 12. helmikuuta 1985 Parainen, Suomi) on suomalainen jääkiekkoilija. Essén on Turun Tovereiden kasvatti. Essén on pelannut urallaan 186 Mestis-ottelua. == Ura == Essén pelasi TuTossa kauden 2006–2007 alkuun asti jolloin hän siirtyi 8 ottelun jälkeen ensin kahden ottelun pituisella try-out sopimuksella FPS:ään. Pesti Forssassa jatkui loppukauden kestävällä sopimuksella. Seuraavalla kaudella 2007–2008 hän ehti pelata 24 ottelua Titaanien paidassa, minkä jälkeen siirtyi loppukaudeksi KooKoohon. Essén pelasi Norjassa koko kauden 2008–2009. Joukkueena oli Rosenborg IHK, joka pelasi tuolloin 1. divisionassa, hän pelasi kauden aikana 29 ottelua, joissa tehoja kertyi 30 maalia ja 31 syöttöpistettä. Essén palasi Suomeen ja Mestikseen. Joukkueena oli SaPKo. Kauden aikana hän pelasi 24 ottelua ja sai 31 pistettä(17+14). Seuraavalla kaudella hänellä oli ennen kauden alkua try- out-sopimus KalPan kanssa. Hän ei kuitenkaan saanut paikkaa liigassa joten pelasi kauden SaPKossa. Essén siirtyi jälleen 1. divisionaan, mutta tällä kertaa Ruotsiin. Hän pelasi siellä 16 ottelua kauden aikana ja sai 9(6+3) pistettä. Essén siirtyi kesken kauden Norjassa pelaavan Manglerud Starin joukkueeseen. Hän ehti pelata joukkueessa kahdeksan ottelua, joissa teki yhden maalin ja syötti neljä. Manglerud joutui kauden päätteeksi karsintaan. Essén pelasi kolme karsintaottelua ja syötti niissä yhden maalin. Essén palasi kaudeksi 2012–2013 takaisin Suomeen ja Mestikseen yhden vuoden mittaisella sopimuksella. Essén pelasi kaudella 40. Pisteitä kertyi niissä yhteensä 27, joista 14 oli maaleja ja 13 syöttöjä. Hän oli SaPKon toiseksi paras maalintekijä. Jäähyaitiossa hän istui 32 minuuttia. Essénin jatkosopimuksesta SaPKon kanssa ilmoitettiin samassa yhteydessä Teemu Hutun ja Joni Pakkasen sopimusten kanssa. Essén iski kauden 40 ottelussa 14 maalia ja yhteensä 27 pistettä. Hän istui jäähyllä 32 minuuttia. Marraskuussa 2013 SaPKo näytti Essénille ovea. Myöhemmin kauden aikana hän teki sopimuksen Norjan jääkiekon I-divisioonassa pelaavan Viking Hockeyn kanssa. Kaudella 2014–2015 Essén pelasi Suomi-sarjassa 14 ottelua, joissa teki seitsemän maalia ja kymmenen syöttöpistettä eli yhteensä 17 tehopistettä. == Tilastot == 2004–2005 TuTo Mestis 1 0 0 0 0 – – – – – 2005–2006 TuTo Mestis 35 2 2 4 22 1 0 0 0 0 2006–2007 TuTo Mestis 8 0 0 0 12 – – – – – FPS Mestis 29 14 13 27 30 – – – – – 2007–2008 Titaanit Mestis 24 5 7 12 14 – – – – – KooKoo Mestis 16 5 4 9 2 8 2 0 2 2 2008–2009 Rosenborg GET-ligaen 29 30 31 61 20 – – – – – 2009–2010 SaPKo Mestis 24 17 14 31 10 – – – – – 2010–2011 SaPKo Mestis 49 20 21 41 24 4 0 2 2 2 2011–2012 Asplöven Allsvenskan 16 6 3 9 2 – – – – – Manglerud Star AL-Bank Ligaen 8 1 3 4 6 – – – – – 2012–2013 SaPKo Mestis 40 14 13 27 32 – – – – – 2013–2014 SaPKo Mestis 18 4 0 4 16 – – – – – Viking Hockey Norja2 17 14 13 27 8 – – – – – 8 kautta Yhteensä Mestis 244 81 74 155 178 13 2 2 4 4 == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1985 syntyneet Luokka:Elävät henkilöt
Benito Yllaconza

Juan Benito III Yllaconza Grandez (s. 18. helmikuuta 1991 Callao, Peru) on perulainen jalkapalloilija. Hän on pelipaikaltaan keskikenttäpelaaja. Yllaconza siirtyi Valkeakosken Hakaan keväällä 2009 kotimaastaan Academia Deportiva Cantolaosta yhdessä Josef Chavezin kanssa. Syksyllä 2009 hän allekirjoitti Hakan kanssa kaksivuotisen sopimuksen, jossa on lisäksi vuoden optio.Veikkausliiga Hän on pelannut Suomessa myös Hakan yhteistyöseurassa Salon Palloilijoissa Kakkosessa 2009 ja Hakan farmijoukkueessa Valkeakosken Koskenpojissa Kolmosessa kausilla 2009–2010. ==Lähteet== Luokka:Perulaiset jalkapalloilijat Luokka:Vuonna 1991 syntyneet Luokka:Elävät henkilöt
Ian Haugland

Ian Haugland (oik. Jan-Håkan Haugland, s. 13. elokuuta 1964 Storslett, Nordreisa, Norja) on norjalaissyntyinen ruotsalainen, hardrock-yhtye Europen rumpali. Hauglandin ollessa kahdeksan kuukauden ikäinen hän muutti vanhempiensa kanssa Märstaan, Ruotsiin. == Tuotanto == * Europe - The Final Countdown (1986) * Tone Norum - One of a Kind (1986) * Europe - Out of This World (1988) * Europe - Prisoners in Paradise (1991) * Baltimoore - Thought for Food (1994) * Trilogy - Lust Provider (1994) * Niva - No Capitulation (1994) * Glenn Hughes - From Now On... (1994) * Glenn Hughes - Burning Japan Live (1994) * R.A.W. - First (1995) * Brazen Abbot - Live and Learn (1995) * Peter Jezewski - Swedish Gold (1996) * Brazen Abbot - Eye of the Storm (1996) * Clockwise - Nostalgia (1996) * R.A.W. - Now We're Cookin' (1997) * Brazen Abbot - Bad Religion (1997) * Brains Beat Beauty - First Came Moses, Now This... (1997) * Clockwise - Naïve (1998) * Ozzy Osbourne Tribute - Ozzified (1998) * Thore Skogman - Än Är Det Drag (1998) * Candlemass - Dactylis Glomerata (1998) * Totte Wallin - M M M Blues (och lite country) (1998) * Nikolo Kotzev - Nikolo Kotzev's Nostradamus (2001) * Baltimoore - The Best of Baltimoore (2001) * Sha-Boom - FIIIRE!! - The Best of Sha-Boom ( 2002) * Brazen Abbot - Guilty as Sin (2003) * Last Autumn's Dream - Last Autumn's Dream (2003) * Europe - Start from the Dark (2004) * Europe - Secret Society (2006) * Europe - Last Look at Eden (2009) Luokka:Ruotsalaiset rumpalit Luokka:Ruotsalaiset metallimusiikin rumpalit Luokka:Vuonna 1964 syntyneet Luokka:Elävät henkilöt
Ford Aerospace

Ford Aerospace & Communications Corporation oli Fordin satelliittitehdas vuosina 1976–1990. == Aikajana== *1956 Aeronutronic-yhtiö tulee Ford Motor Companyn divisioonaksi. *1961 Ford Motor Company ostaa Philcon, joka saa nimen Philco-Ford Corporation. *1963 Ford Motor Company yhdistää Aeronutronicin Philco-Fordiin. *1975 Philco-Ford muuttaa nimensä muotoon Aeronutronic Ford Corporation *1976 Ford Corporation muuntuun Ford Aerospace & Communications Corporationiksi. *1981 Ford Aerospace aloitaa uuden divisioonan nimeltä DIVAD (Division Air Defense) IT-tykin kehittämiseen - Divad divisiona lakkautettiin vuonna 1984, kun tilaus peruutetaan. *1988 Ford Aerospacen Milpitas-yksikkö saa työkseen NATOn lentotukikohtien tietoliikennesatelliittien komentokeskuksen operoinnin. *1990 Ford Aerospace myytiin Loral Corporationille. Muu kuin satelliittitoiminta oli myyty jo aiemmin hollantilaiselle Phillipsille. Luokka:Yhdysvaltalaiset avaruustekniikkayhtiöt Aerospace
Josip Skoko

Josip Skoko (s. 10. joulukuuta 1975 Mount Gambier, Australia) on australialainen jalkapalloilija, jolla on kroatialaiset sukujuuret. 180 senttimetriä pitkän Skokon pelipaikka on keskikentän keskellä. Hän edustaa A-Leaguen Melbourne Heartia. Skoko on edustanut ammattilaisuransa aikana myös kroatialaista Hajduk Splitiä, belgialaista Genkiä, turkkilaista Gençlerbirliğiä sekä englantilaisia Wigania ja Stokea, jossa hän pelasi lainalla Wiganista. Nykyiseen seuraansa Skoko siirtyi vuonna 2010. Skoko pelasi Australian maajoukkueessa vuosina 1997–2007 51 A-maaottelua ja teki niissä yhdeksän maalia. Hän oli mukana muun muassa Maanosaliittojen cupissa 1997, 2001 ja 2005, olympialaisissa 2000 ja MM-kisoissa 2006. == Lähteet == Luokka:Australialaiset jalkapalloilijat Luokka:Vuonna 1975 syntyneet Luokka:Elävät henkilöt
Bosnialaiset

Bosnialaiset voi tarkoittaa * bosniahertsegovinalaisia eli Bosnian ja Hertsegovinan kansalaisia yleisesti, tai * bosniakkeja, yhtä Bosnian ja Hertsegovinan suurimmista etnisistä ryhmistä.
Edistyksellinen tiedeliitto

Edistyksellinen tiedeliitto on suomalainen valtakunnallinen asiantuntijajärjestö, joka edistää tieteestä sekä tiede- ja korkeakoulupolitiikasta käytävää yhteiskunnallista keskustelua. Liitto julkaisee Tiedepolitiikka-lehteä, toimii Edistyksen Päivien pääjärjestäjänä, järjestää keskustelutilaisuuksia ja seminaareja sekä antaa kannanottoja ja lausuntoja. Tiedeliiton toiminnan tavoitteet: *Tieteellisen tutkimuksen ja opetuksen toimintaedellytysten edistäminen *Tiedon hyväksikäytön ja eri tieteenalojen välisen vuorovaikutuksen lisääminen *Tieteestä sekä tiede- ja korkeakoulupolitiikasta käytävän keskustelun terävöittäminen ja syventäminen *Suomen korkeakoululaitoksen tasapainoisen alueellisen ja eri tieteenalat huomioivan kehityksen turvaaminen *Laadukkaan tutkimuksen ja opetuksen turvaaminen korkeakoululaitoksen rahoitusperustaa vahvistamalla Edistyksellisen tiedeliiton toiminta on avointa kaikille kiinnostuneille. Jäsenistöön kuuluu eri tieteenaloilla toimivia tutkijoita, opettajia, opiskelijoita, poliittisia päätöksentekijöitä ja tiedehallinnossa työskenteleviä henkilöitä. Liiton jäseneksi voivat liittyä kaikki liiton toiminnasta kiinnostuneet ja toimintaperiaatteet hyväksyvät yksityishenkilöt. Tiedeliitto on Tiedekustantajien liiton ja Kulttuuri-, mielipide- ja tiedelehtien liiton (Kultti) jäsen. Liitolla on 12 jäsenestä koostuva hallitus ja tämän valvoma pääsihteeri. == Tiedepolitiikka-lehti == Tiedepolitiikka- lehti on foorumi tiede- ja korkeakoulupoliittiselle keskustelulle. Lehden tavoitteena on tutkimuspohjaisesti tuoda esiin tieteeseen, korkeakoulutukseen, tutkimukseen ja teknologiaan sekä yhteiskunnallisiin ulottuvuuksiin liittyviä ajankohtaisia kansallisia ja kansainvälisiä kysymyksiä. Lehti pyrkii edistämään tieteidenvälistä ymmärrystä ja luomaan edellytyksiä aiempaa syvemmälle yhteistyölle sekä eri tieteenalojen että tieteellisen tiedon tuottajien ja käyttäjien välillä. Lehdessä julkaistaan tutkimuspohjaisia artikkeleita, ajankohtaisia keskustelupuheenvuoroja, katsauksia ja kirja- arvioita. == Edistyksen Päivät == Edistyksen Päivät on liiton vuosittain järjestämä seminaaritoiminnan päätapahtuma, johon kokoonnutaan kuuntelemaan ja keskustelemaan tieteen ja sitä ympäröivän yhteiskunnan näkemyksistä kulloinkin valitusta teemasta. Päivät ovat monimuotoinen tieteen, kulttuurin sekä sivistys-, yhteiskunta- ja elinkeinoelämän kohtauspaikka. Päivien teemat käsittelevät yhteiskunnallisen kehityksen kannalta keskeisiä kysymyksiä. ==Aiheesta muualla== *Edistyksellinen tiedeliitto Luokka:Suomalaiset tiedeyhdistykset
Małgorzata Trybańska

Małgorzata Trybańska (s. 21. kesäkuuta 1981) on puolalainen pituushyppääjä ja kolmiloikkaaja. Hän sijoittui Göteborgin EM-kilpailuissa 2006 kolmiloikassa 12:nneksi ja pituushypyssä 11:nneksi. Hän karsiutui vuonna 2007 pituushypyssä Birminghamin sisäratojen EM-kilpailuissa ja sekä pituushypyssä että kolmiloikassa Osakan MM-kilpailuissa. Berliinin MM-kilpailuissa 2009 hän karsiutui kolmiloikassa. Barcelonan EM-kilpailuissa 2010 hän oli kolmiloikan 11:s tuloksella 13,82 m hypättyään karsinnassa ennätyksensä 14,44 m. Pariisin sisäratojen EM-kilpailuissa 2011 hän karsiutui kolmiloikassa. Hänen pituushyppyennätyksensä on 680 cm, jonka hän hyppäsi Poznańissa 30. kesäkuuta 2007. Sisäradoilla hän on hypännyt 663 cm Samarassa 3. helmikuuta 2007. Kolmiloikassa hänen ennätyksensä on Barcelonassa 29. heinäkuuta 2010 hypätty 14,44 m, joka on myös Puolan ennätysPuolan ulkoratojen ennätykset (naiset) . Sisäradoilla hän on hypännyt 14,16 m Chemnitzissä 27. tammikuuta 2011. ==Lähteet== Luokka:Puolalaiset pituushyppääjät Luokka:Puolalaiset kolmiloikkaajat Luokka:Vuonna 1981 syntyneet Luokka:Elävät henkilöt
Zacharias Cajander

Zacharias (Sakari) Cajander (6. huhtikuuta 1818 Rantasalmi – 9. toukokuuta 1895 Porvoo) oli suomalainen agronomi ja maatalousaiheista kirjoittanut kirjailija. ==Henkilöhistoria== Cajanderin vanhemmat olivat Savon alisen kihlakunnan kruununvouti Zachris Johan Cajander ja Gustava Karolina Neiglick. Hän kävi Kuopion triviaalikoulua ja Porvoon lukiota päästen ylioppilaaksi 1843. Cajander valmistui agronomiksi 1846. Hän oli maanviljelijänä Tohmajärvellä 1851-1857 mutta pääasiassa Cajander asui Ruotsissa josta käsin hän teki opintomatkoja muun muassa Tanskaan ja Englantiin. Ylioppilasvuosinaan 1840-luvulla Cajander oli innokas suomalaisuusaatteen kannattaja ja kansanrunouden harrastaja. Hän opetti muille ylioppilaille suomen kieltä ja tutustutti heidät Kalevalaan ja Kantelettareen. Cajanderin kutsusta tulivat suomalaiset kansanrunoilijat Pietari Makkonen, Olli Kymäläinen ja Antti Puhakka vuonna 1845 vierailulle Helsinkiin. Cajander asui viimeisen elinvuotensa Suomessa ensin Helsingissä ja sitten Porvoossa, jossa hän kuoli toukokuussa 1895. Zacharias Cajanderin veli oli tuomari, valtiopäivämies Anders Israel Cajander.Yrjö Kotivuori, Ylioppilasmatrikkeli 1640–1852: Anders Israel Cajander. Verkkojulkaisu 2005. (Viitattu 16.12.2020) == Kirjallinen tuotanto == Cajander julkaisi Ruotsissa asuessaan useita maatalousaiheisia teoksia joista merkittävin oli 1880-luvulla ilmestynyt Svenska jordbruket. Muita Cajanderin maatalousaiheisia teoksia oliva muun muassa Den praktiska landthushållaren i Norrland (1876), Hufvudgrunderna för åkerbruksläran (1871), Lärobok i afvägning (1879) ja Svenska rationella landthushållaren (1882). Nimimerkillä Sakari Sakarinpoika: * Lemminkäinen kokohon haravoitu joutomiesi : 1 osa. Frenckell, Helsinki 1845 * Lemminkäinen kokohon haravoitu joutomiesi : 2 osa. Frenckell, Helsinki 1847 * Lyhykäisiä osoituksia Suomen maan viljelyksessä 1 osa : Maan viljelemisestä ; kerrattuna taikka annettuna Sakari Sakarinpojalta. Holmström, Viipuri 1853 * Lyhykäisiä osoituksia Suomen emännille lehmä-karjan sekä maidon hoidossa ja juuston teossa ; toim. Sakari Sakarinpoika. Helsinki 1856, 2. Antti Mannisen toimittama lisätty ja parannettu painos Edlund, Kuopio 1865 Nimimerkillä En finsk flicka: * C. J. L. Almqvists "Det går an" uppfattad såsom christlig idé : jemte postscriptum eller några finska runor ; af en finsk flicka. Stockholm 1847 == Lähteet == * * Kotivuori, Yrjö, Ylioppilasmatrikkeli 1640–1852 Zakarias Cajander. Verkkojulkaisu 2005 Luettu 7.6.2010. * Zacharias Cajanderin muistokirjoitus, Finlands Allmänna Tidning no 109, 13.05.1895 (Historiallinen sanomalehtiarkisto) * Uutisia Helsingistä, Uusi Suometar no 108 11.05.1895, s. 3 (Historiallinen sanomalehtiarkisto) ===Viitteet=== Luokka:Suomalaiset kirjailijat Luokka:Vuonna 1818 syntyneet Luokka:Vuonna 1895 kuolleet
Teresa Dobija

thumb|Teresa Dobija Berliinin MM-kilpailuissa 2009. Teresa Dobija (s. 9. lokakuuta 1982) on puolalainen pituushyppääjä. Hän sijoittui yhdeksänneksi Berliinin MM-kilpailuissa 2009 tuloksella 658 cm. Daegun MM-kilpailuissa 2011 ja Helsingin EM-kilpailuissa 2012 hän karsiutui loppukilpailusta. Sopotin MM- hallikilpailuissa 2014 hän sijoittui kuudenneksi tuloksella 652 cm. Hänen ennätyksensä on 678 cm, jonka hän hyppäsi Bialogardissa 3. elokuuta 2011. Sisäradoilla hän on hypännyt 668 cm Bydgoszczissa 31. tammikuuta 2014. Kolmiloikassa hänen ennätyksensä ulkoradoilla on Krakovassa 8. syyskuuta 2012 hypätty 13,15 m ja sisäradoilla Toruńissa 6. maaliskuuta 2016 hypätty 13,28 m. ==Huomiot== ==Lähteet== Luokka:Puolalaiset pituushyppääjät Luokka:Vuonna 1982 syntyneet Luokka:Elävät henkilöt
Musiikkia koirille

Musiikkia koirille on yhdysvaltalaisen Laurie Andersonin säveltämä 20-minuuttinen musiikkikappale koirille. Musiikissa käytetään ihmisen kuuloalueen ulkopuolella olevia taajuuksia, jotka koira kuitenkin kuulee. Se sai maailmanensiesityksen Sydneyssä Australiassa 5. kesäkuuta 2010. Sydneyn oopperatalon portaille kokoontui noin tuhat koiraa omistajineen kuulemaan konserttia. Tilaisuus oli maailman ensimmäinen vain koirille tarkoitettu konsertti. Säveltäjä Anderson kuvasi tapahtumaa "lajienväliseksi sosiaaliseksi kokoontumiseksi, jonka kokoista ei ole koskaan ennen nähty Australiassa". Laurie Anderson oli rockmuusikko Lou Reedin puoliso. Luokka:Vuoden 2010 kappaleet
Upcider

Upcider on suomalainen Hartwallin valmistama siiderimerkki. Siiderimaut ovat nykyisin Dry Apple, Extra Dry Apple, Pear, Wild Berry Light, Pear Light, ja Dry Pomegranate. Upcideria myydään 0,43 l kierrätysmuovipulloissa. Siidereissä käytetään ainoastaan luontaisia aromeja. Hartwall toi Upciderin markkinoille joulukuussa 1999. Yritys lanseerasi uuden siiderimerkin, koska yhtiön maahantuoma Woodpecker ei myynyt kunnolla. Upciderin markkinaosuus nousi heti lanseerausta seuraavana vuonna lähes 30 prosenttiin, ja Upcider valittiinkin vuoden 2000 parhaaksi päivittäistavaralanseeraukseksi. Upciderin markkinaosuus Suomessa myydyistä siidereistä vuonna 2007 oli 20,1 %.Viisi tähteä: Tuontisiiderit napsivat markkinaosuuksia (28.2.2008) (viitattu 12.8.2010) == Lähteet == == Aiheesta muualla == *Upcider.fi Luokka:Siiderimerkit Luokka:Suomalaiset alkoholijuomamerkit
Artur Kohutek

Artur Kohutek (s. 1. toukokuuta 1971) on puolalainen pika-aitajuoksija. Hänen paras saavutuksensa on Münchenin EM-kilpailuiden 2002 pronssi ajalla 13,32 s. Vuosien 1997 ja 2001 MM-kilpailuissa hän karsiutui välierissä. Hänen 110 metrin aitojen ennätyksensä on 13,27 s, jonka hän juoksi kahteen otteeseen: Ateenassa 5. elokuuta 1997 ja Leverkusenissa 9. elokuuta 1998. Aika oli myös Puolan ennätys vuoteen 2013 saakka, jolloin Artur Noga alitti sen ajalla 13,26 s. 60 metrin aidoissa hänen ennätyksensä on Spalassa 6. helmikuuta 2000 juostu 7,69 s. ==Lähteet== Luokka:Puolalaiset pika-aitajuoksijat Luokka:Vuonna 1971 syntyneet Luokka:Elävät henkilöt
Bernie Shaw

Bernie Shaw (s. 15. kesäkuuta 1956) on kanadalainen laulaja, joka on ollut vuodesta 1986 lähtien brittiläisen hard rock -yhtye Uriah Heepin laulaja. Shaw syntyi Victorian kaupungissa Brittiläisessä Kolumbiassa.http://www.uriah- heep.com/newa/biobernieshaw.php Shaw on ollut myös yhtyeissä nimeltä Grand Prix ja Praying Mantis, joskin jälkimmäisenä mainitussa vain lyhyen aikaa. Shaw laulaa suomalaisen Lazy Bonez yhtyeen vuonna 2015 julkaistulla toisella albumilla Alive kappaleessa Devil's Dice. == Lähteet == == Aiheesta muualla == Luokka:Kanadalaiset rocklaulajat Luokka:Uriah Heepin jäsenet Luokka:Vuonna 1956 syntyneet Luokka:Elävät henkilöt
Artur Noga

Artur Noga (s. 2. toukokuuta 1988 Racibórz) on puolalainen pika-aitajuoksija. Noga voitti kultaa sekä alle 20-vuotiaiden MM-kilpailuissa 2006 että alle 20-vuotiaiden EM-kilpailuissa 2007. Hän oli viides Pekingin olympialaisissa 2008 ajalla 13,36 s. Vuonna 2009 Noga voitti kultaa alle 23-vuotiaiden EM- kilpailuissaAlle 23-vuotiaiden EM-kilpailut 2009: Miesten 110 metrin aitojen tulokset , mutta karsiutui välierissä Berliinin MM-kilpailuissa 2009. Barcelonan EM-kilpailuissa 2010 hän oli viides ajalla 13,44 s. Istanbulin sisäratojen MM-kilpailuissa 2012 Noga oli kahdeksas 60 metrin aidoissa ajalla 7,74. Helsingin EM-kilpailuista 2012 Noga voitti pronssia ajalla 13,27, joka sivusi Puolan ennätystä 110 metrin aidoissa. Lontoon olympialaisissa hän keskeytti alkueräjuoksunsa. Moskovan MM-kilpailuissa 2013 hän karsiutui välierissä. Zürichin EM-kilpailuissa 2014 hän sijoittui kuudenneksi. Hän karsiutui välierissä Lontoon MM-kilpailuissa 2017, Berliinin EM-kilpailuissa 2018 ja Toruńin EM-hallikilpailuissa 2021. Nogan 110 metrin aitojen ennätys on 13,26, jonka hän juoksi 25.8.2013 Varsovassa. Aika oli myös Puolan ennätys kesäkuuhun 2022 asti, jolloin sen alitti Damian Czykier. 60 metrin aidoissa Nogan ennätys on Varsovassa 10. helmikuuta 2008 juostu 7,64 s. ==Lähteet== Luokka:Puolalaiset pika-aitajuoksijat Luokka:Vuonna 1988 syntyneet Luokka:Elävät henkilöt
Przemysław Czerwiński

Przemysław Czerwiński (s. 28. heinäkuuta 1983) on puolalainen seiväshyppääjä. Vuonna 2006 hän karsiutui Moskovan sisäratojen MM-kilpailuissa, mutta oli viides Göteborgin EM-kilpailuissa. Hän karsiutui Birminghamin sisäratojen EM- kilpailuissa 2007. Pekingin olympialaisissa 2008 hän sijoittui 11:nneksi . Barcelonan EM-kilpailuissa 2010 hän sijoittui kolmanneksi tuloksella 575 cm. Hänen ulkorataennätyksensä on 580 cm, jonka hän hyppäsi Žukovskissa 24. kesäkuuta 2006. Sisäradoilla hänen ennätyksensä on Donetskissa 6. maaliskuuta 2010 hypätty 582 cm. ==Lähteet== Luokka:Puolalaiset seiväshyppääjät Luokka:Vuonna 1983 syntyneet Luokka:Elävät henkilöt
Vector Prime

Vector Prime on fiktiivinen hahmo Transformers-universumissa. Hän on Tilan ja Ajan Vartija sekä yksi 13 alkuperäisestä Primesta. ==Transformers: Cybertron== Hän ilmaantui Cybertronille miljoonien vuosien jälkeen, kun Unicronin kipinästä syntynyt musta aukko uhkasi Cybertronia. Tavattuaan Optimus Primen, hänestä tuli oitis tämän oikeankädenmies. Vector Primen mukana kulki neljä Mini-Conia: Jolt, Six-Speed, Reverb ja Safeguard (Vector Primen henkilökohtainen apuri).Transformers: Cybertron jakso 1, "Takaisku" Lisäksi Vector Prime kantaa aina mukanaan miekkaa nimeltä Rhisling, jonka avulla hän kykeni hallitsemaan aika-avaruutta. Vector Primella kyky muuttaa ajan virran suuntaa.Transformers: Cybertron jakso 9, "Aika" Kun Galvatron oli saanut käsiinsä Omegalukon sekä kaikki neljä Cyberplaneetta-avainta ja palasi takaisin oikeaan ulottuvuuteen, Optimus Prime, Vector Prime ja muut Autobotit yrittävät tehdä avaruussiltaa, koska oikea silta sulkeutui. Sitten päätettiin, että Vector Prime kääntää ajan virran, mutta siinä oli yksi huono juttu, että se maksaa hänen henkensä, mutta niin tehtiin. Tehdessään sen Vector Prime hajosi ja meni ajan toiselle puolle.Transformers: Cybertron jakso 47, "Vartija" Mutta hän ilmestyy myöhemmin kolmesti Optimus Primelle. Ensin hän ilmestyy auttaakseen Optimusta estämään Omegalukkoa ajautumasta mustaan aukkoon. Toisen kerran hän ilmestyy pelastaakseen Optimuksen Galvatronilta sekä lähettääkseen Rhislingin hänelle. Johtajuuden Matrixin voiman vahvistamana, Optimus iskee Rhislingin Galvatronin läpi ja tuhoaa hänet. Kolmannen kerran hän ilmestyy sarjan lopussa, kun Optimus valmistautuu lähtemään Cybertronilta aloittamaan uuden tehokkaan avaruussiltajärjestelmän rakentamista.Transformers: Cybertron jaksot 49–51 ==Aligned-jatkumo== Vector Prime esiintyi Aligned-jatkumoon sijoittuvissa kirjoissa Transformers: Exodus ja Transformers: Exiles. Hän kantoi aseinaan Solus Primen takomia Ajan teriä (). Liege Maximon petoksen jälkeen hän päätti vetäytyä itse luomaansa tasku- ulottuvuuteen. Hän jätti Ajan terät sitä ennen Nexus Primen käsiin. Kun Optimus löysi Ajan terät, hän tapasi Vector Primen, joka suostui auttamaan Autobotteja. Vector Prime puolestaan yllättyi kuullessaan Alpha Trionin elävän yhä.Transformers: Exiles == Lähteet == == Aiheesta muualla == *Lisätietoa Vector Primesta TFWIKI.Netissä, Transformers-aiheisesta wikiassa Luokka:Autobotit
Mirosław Chmara

Mirosław Marian Chmara (s. 9. toukokuuta 1964) on entinen puolalainen seiväshyppääjä. Hän karsiutui sekä Rooman 1987 että Tokion 1991 MM- kilpailuissa. Sisäratojen MM-kilpailuissa hän oli sen sijaan neljäs Budapestissa 1989 ja kymmenes Sevillassa 1991. Hänen ennätyksensä on Villeneuve-d'Ascqissa 27. kesäkuuta 1988 hypätty 590 cm, joka säilyi Puolan ennätyksenä yli 23 vuotta. 15. elokuuta 2011 Paweł Wojciechowski hyppäsi 591 cm. Sisäradoilla hänen ennätyksensä on Berliinissä 24. helmikuuta 1989 hypätty 585 cm, joka oli Puolan ennätys helmikuuhun 2011 asti, jolloin Paweł Wojciechowski hyppäsi 586 cm. ==Lähteet== Luokka:Puolalaiset seiväshyppääjät Luokka:Vuonna 1964 syntyneet Luokka:Elävät henkilöt
Lordi Mortonin tamma

Lordi Mortonin tamma oli eräs usein viitattu esimerkki evoluutioteorian historiassa. Vuonna 1820 Mortonin kuudestoista jaarli George Douglas ilmoitti Royal Society-tiedeakatemian puheenjohtajalle, että oli astuttanut rautiaan arabianhevostammansa kvaggaoriilla aikeenaan luoda kesykvagga, ja että sama tamma oli myöhemmin varsonut valkoisesta oriista varsan, jolla oli kvaggan tavoin omituisia raitoja koivissaan. Royal Society julkaisi lordi Mortonin kirjeen julkaisussaan Philosophical Transactions vuonna 1821."A Communication of a singular Fact in Natural History. By the Right Honourable the Earl of Morton, F.R.S. In a Letter addressed to the President" Philosophical Transactions of the Royal Society 1821:20. Saman niteen osio "Erään tapauksen yksityiskohtia, miltei lordi Mortonin tapausta vastaavia, kuten ilmoitettu puheenjohtajalle kirjeessä herra Daniel Gilesiltä" ("Particulars of a Fact, nearly similar to that related by Lord Morton, communicated to the President, in a letter from Daniel Giles, Esq.") raportoi, että villinrotuisen karjun siittämissä ja mustavalkoisen emakon kantamissa porsaissa "karjun ruskea väri kovasti vallitsi" jopa kolmanteen seuraavaan pahnueeseen. Nämä tapaukset vaikuttivat todistavan vanhan ajatuksen telegoniasta periytymisessä; Charles Darwin viittasi esimerkkiin teoksessaan The Variation of Animals and Plants under Domestication (1868). Ajatus telegoniasta eli aiemmin naaraan kanssa lisääntyneen uroksen vaikutuksesta naaraan myöhempiin jälkeläisiin on peräisin Aristoteleelta, ja se säilyi hyväksyttynä teoriana aina 1890-luvulle asti, jolloin Mendeliläinen periytyminen todistettiin kokein. Nykybiologia selittää lordi Mortonin tamman tapauksen alleelien dominoivuudella ja resessiivisyydellä. ==Lähteet== Luokka:Sovellettu perinnöllisyystiede
Andrei Voznesenski

Andrei Andrejevitš Voznesenski (, 12. toukokuuta 1933 Moskova, Neuvostoliitto – 1. kesäkuuta 2010 Moskova, Venäjä) oli venäläinen runoilija ja arkkitehti. Andrei Voznesenski lasketaan kuuluvan 1960-luvun lapsiin, eli intellektuelleihin uuteen aaltoon jotka toimivat Neuvostoliiton suojasään aikana. Andrei Voznesenskia pidetään nykyjään yhtenä nyky-Venäjän tärkeimmistä runoilijoista ja kuollessaan hänen muistoaan kunnioittivat niin Venäjän presidentti Dmitri Medvedev kuin pääministeri Vladimir Putinkin. Runojen lisäksi hän sanoitti myös lauluja. Hänen tunnetuin sanoituksensa on luultavasti Alla Pugatšovan tunnetuksi tekemä kappale ”Million alyh roz”, joka on laulettu suomeksi nimellä ”Miljoona ruusua”. ==Suomennettu tuotanto== Voznesenskin runoja on julkaistu suomeksi muun muassa antologiassa Idän ja lännen runot (suom. ja toim. Markku Lahtela ja Anselm Hollo, Weilin + Göös 1963) == Lähteet == ==Aiheesta muualla== Luokka:Venäläiset runoilijat Luokka:Vuonna 1933 syntyneet Luokka:Vuonna 2010 kuolleet
Sebastian Chmara

Sebastian Chmara (s. 21. marraskuuta 1971 Bydgoszcz) on entinen puolalainen kymmenottelija. Hän voitti seitsenottelun kultaa sekä Valencian sisäratojen EM-kilpailuissa 1998Sisäratojen EM-kilpailut 1998: Miesten seitsenottelun tulokset että Maebashin sisäratojen MM-kilpailuissa 1999. Kymmenottelussa hänen ennätyksensä on 8 566 pistettä vuodelta 1998 ja seitsenottelussa 6 415 pistettä samalta vuodelta. Kummatkin tulokset ovat myös Puolan ennätyksiä.Puolan ulkoratojen ennätykset (miehet) Puolan sisäratojen ennätykset (miehet) == Lähteet == == Aiheesta muualla == *Sebastian Chmara Bio, Stats, and Results Olympics at Sports-Reference.com Luokka:Puolalaiset yleisurheilun moniottelijat Luokka:Vuonna 1971 syntyneet Luokka:Elävät henkilöt